Кыргыз Республикасынын Дипломатиялык Элчиликтери
Кыргыз Республикасынын Дипломатиялык Элчиликтери — Кыргыз Республикасынын эл аралык мамилелерин жөнгө салуучу мекеме. 1991-жылы 26-декабрда СССР Жогорку Советинде СССРдин таратылышы тууралуу Декларация кабыл алынгандан кийин бир нече өлкө (мисалы, АКШ, Түркия) Кыргызстанды өз алдынча мамлекет катары тааный турганын билдиришкен. Алгачкылардан болуп 1992-жылы 1-февралда АКШ, 28-мартта Түркия, көп узабай РФ, Кытай, Германия, Япония ж. б. мамлекеттердин элчиликтери ачылган. Кыргызстан 1992-жылы 2-мартта БУУга (Башкы Ассамблеянын 46-сессиясы), андан кийин ЮНЕСКОго мүчөлүккө кабыл алынган. 2000-жылга чейин Кыргызстанды дүйнөнүн 135 өлкөсү таанып, анын ичинде 96 өлкө менен дипл. мамиле түзүлсө, 2000—12-жылдары дүйнөнүн бардык мамлекети таанып, 116 өлкө менен дипл. байланыш бар. Кыргызстан Азия өнүгүү банкы, Дүйнөлүк соода уюму, Дүйнөлүк банк, ЭВФ ж. б. уюмдарга мүчө. 
Терминдер жана түшүнүктөр

Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9